# Berlingske

Berlingske, anteriorment conegut com a Berlingske Tidende [ˈpɛɐ̯le̝ŋskə ˈtsʰiːðn̩ə], és un diari danès amb seu a Copenhaguen. Publicat per primera vegada el 3 de gener de 1749, és el diari degà de Dinamarca i un dels diaris més antics del món.

## Història

Berlingske va ser fundat per l'impressor reial Ernst Henrich Berling i originàriament anomenat Kjøbenhavnske Danske Post-Tidender primer i Berlingskes Politiske og Avertissements Tidende després. El diari va comptar amb el suport del Partit Conservador. Fins al 1903 tenia el dret oficial de publicar notícies sobre el govern. El 1936, el nom del diari es va escurçar a Berlingske Tidende.
Mendel Levin Nathanson va exercir dues vegades com a redactor en cap del diari: entre 1838 i 1858 i entre 1866 i 1868. El diari té una posició conservadora però no té cap afiliació política partidista.
Va ser un dels tres diaris de gran format de Dinamarca, juntament amb Jyllands-Posten i Politiken, però d'ençà del 28 d'agost de 2006 es publica en format tabloide.
Berlingske va ser el primer diari del món en guanyar tres vegades el World Press Photo Award. A més, va ser guardonat com a Diari europeu de l'any en la categoria de diari nacional per l'European Newspapers Congress el 2012.
Després d'un llarg període de propietat de la família Berling, el grup Berlingske Media va ser adquirit l'any 1982 per un grup d'inversors de l'establishment empresarial danès que incloïa Danske Bank i AP Møller Mærsk.
El gener de 2011, el nom del diari es va abreujar a Berlingske després d'un redisseny de la presència digital i lloc web del diari. El febrer de 2015, Berlingske va ser adquirida per l'empresa de mitjans de comunicació belga De Persgroep juntament amb la resta del Mecom Group.

### Circulació

El 1910 Berlingske Tidende tenia una tirada de 8.500 còpies. Durant els últims sis mesos de 1957va tenir una tirada de 157.932 exemplars entre setmana. Va ser el segon diari més venut a Dinamarca amb una tirada de 149.000 exemplars el 2002 i 142.000 exemplars el 2003. El 2010 va ser de 101.121 còpies i va caure a 96.897 còpies el 2011.

## Referències

* 1 2 «Factsheet Denmark». Ministry of Foreign Affairs of Denmark, 01-01-2007. Arxivat de l'original el 18 d’octubre 2017. [Consulta: 3 octubre 2013].
* ↑ Julius Moritzen The American Monthly Review of Reviews, 31, 2, 2-1905, pàg. 206.
* ↑ Anna B. Holm. «Discontinuities in Business Model Innovation of the Danish Newspaper Industry». Conferenga. Arxivat de l'original el 15 December 2014. [Consulta: 12 desembre 2014].
* ↑ «Oldest newspapers still in circulation». World Association of Newspapers. Arxivat de l'original el 7 January 2004. [Consulta: 18 maig 2011].
* ↑ Stig Hjarvad Nordicom Review, 1–2, 2004 [Consulta: 6 abril 2015].
* 1 2 Casper Andersen; Hans H. Hjermitslev Centaurus, 51, 2, 2009, pàg. 143–167. DOI: 10.1111/j.1600-0498.2009.00145.x.
* 1 2 Jens Jørgen Madsen. «Berlingske Tidende får nyt navn». Journalisten. Danish Journalist Union, 11-01-2011.
* ↑ Carmelo Mazza; Jesper Strandgaard Pedersen Organization Studies, 25, 6, 2004, pàg. 875–896. DOI: 10.1177/0170840604042407.
* ↑ Peter Kjaer. «Corporate Reputation and the News Media in Denmark». A: Craig E. Carroll. Corporate Reputation and the News Media. New York and London: Routledge, 2011. ISBN 978-0-203-86858-4.
* ↑ Bent Jensen. The Unemployed in the Danish Newspaper Debate from the 1840s to the 1990s. Odense: University Press of Southern Denmark, 2008. Arxivat 2015-01-20 a Wayback Machine.
* ↑ Jose L. Alvarez. «The management publishing industry in Europe» (Occasional Paper No:99/4). University of Navarra, 01-10-1999. Arxivat de l'original el 30 June 2010. [Consulta: 27 abril 2015].
* ↑ «Trange tider i Pilestræde» (en danès). Arbejderen, 04-06-2013. Arxivat de l'original el 13 d’abril 2021. [Consulta: 13 abril 2021].
* ↑ «Vejen til tabloid» (en danès). Berlingske Tidende.
* ↑ «European Newspaper Award 12+1». European Newspaper Congress. Arxivat de l'original el 10 August 2014. [Consulta: 1r agost 2014].
* ↑ Ketupa Arxivat 11 September 2008 a Wayback Machine. Media Profiles: Stock values rise: €209m in 2000; €900m in 2006 Arxivat 17 September 2008 a Wayback Machine. Ketupa
* ↑ «Grønt lys for salg af Berlingske Media», 11-02-2015. [Consulta: 17 juliol 2016].
* ↑ Hans Henrik Hjermitslev Annals of Science, 67, 4, 10-2010, pàg. 485–525. DOI: 10.1080/00033790.2010.495316. PMID: 21466130.
* ↑ Britt-Mari Persson Blegvad Acta Sociologica, 7, 3, 1964, pàg. 151–178. DOI: 10.1177/000169936400700302. JSTOR: 4193580.
* ↑ «World Press Trends». World Association of Newspapers, 2003. Arxivat de l'original el 8 November 2017. [Consulta: 14 març 2015].
* ↑ «World Press Trends». World Association of Newspapers, 2004. [Consulta: 8 febrer 2015].
* ↑ «National newspapers total circulation». International Federation of Audit Bureaux of Circulations. Arxivat de l'original el 6 de desembre 2014. [Consulta: 5 desembre 2014].